Andre Wisdom

Bradford

Wisdom ble født i Leeds, West Yorkshire, og startet sin fotballkarriere på akademiet til Bradford City. Han utmerket seg seg på juniorlagene og spilte jevnlig på lag 1 år over sin aldersgruppe.

Liverpool

Han signerte for Liverpool bare 14 år gammel i januar 2008, for det hans trener på ungdomslaget i Bradford indikerte, var et høyt beløp for en ungdom fra League Two. «The Bantams» vil trolig motta mere i overgangspenger, avhengig av hans suksess hos «the Reds».
Wisdom spilte på de ulike ungdomslagene i Liverpool før han rykket opp til klubbens reservelag. I september 2010, hentet Roy Hodgson Wisdom til førstelaget i en ligacup-kamp mot Northampton Town. Unggutten satt på innbytterbenken, da Liverpool sjokkerende tapte på straffer etter 2-2 ved full tid, noe som i ettertid viste seg å være et av flere avgjørende punkt i Hodgsons kortvarige opphold på Merseyside. Han returnerte til kamper på ungdomslaget, og fikk etterhvert vervet som kaptein på reservelaget. Han ble belønnet med en forlengelse av kontrakten sin, av de nyutnevnte manageren Kenny Dalglish sommeren of 2011. Trass i skottens tro på Wisdom, fikk aldri han noen sjanse på førstelaget under hans tid der, og fortsatte i stedet som kaptein for reservene.
Da Brendan Rodgers ble ny Liverpool-manager i juni 2012 var det Wisdoms fjerde manager til da på hans tid ved Anfield, og en ny anledning til å kreve sin plass på førstelaget. I september 2012, dro Wisdom sammen med flere andre Liverpool-ungdommer til Sveits, for  Europaligakampen mot Young Boys. Han startet kampen og skårte i debuten sin, da «the Reds» vant kampen 5-3. Hans imponerende innsats ga han flere sjanser på førstelaget i de påfølgende ukene, først i 2-1 seieren over West Bromwich Albion i ligacupen den 26. september, og hans debut fra start i Premier League debut tre dager senere i 5–2 seieren borte mot Norwich City. Han beholdt plassen sin på førstelaget den følgende måneden, og fikk sin første hjemmekamp på Anfield, i en uavgjort 0-0 kamp mot Stoke City. I en Europa Liga-kamp 22. november 2012, ble Wisdom byttet ut etter bare 31 minuttet, da han fikk føling med en gammel kneskade. Skaden holdt han ute neste kamp, men han var tilbake på benken i en kamp mot Tottenham 6 dager senere, uten å bli byttet inn, og det gikk helt til 2. januar 2013, før Wisdom igjen spilte for «the Reds», i en kamp mot Sunderland. Syv dager senere signerte Wisdom en ny langtidskontrakt med Liverpool, bare 1,5 år etter å ha signert en tidligere kontrakt.

Landslagsspill

Wisdom ble plukket ut til England U-16 for Victory Shield turneringen høsten 2008. Han startet i bortekampen mot Wales U-16, i en 1-0 seier på Stebonheath Park den 31. oktober. Han spilte igjen i turneringen en måned senere, denne gangen som innbytter i 2-0 seieren over Skottland U-16 på Sincil Bank, da England tok seieren i gruppen og tok tittelen for 2008.
Året etterpå, ble Wisdom tatt ut av John Peacock til England U-17 i laget for Europamesterskapet i 2010 for U-17 lag. England gikk videre fra gruppespillet og kvalifiserte seg til sluttspillet i Liechtenstein. Han ble plukket ut til sluttspillet sammen med lagkamerat Conor Coady. England slo Tsjekkia, Hellas og Tyrkia i gruppespillet, før de slo Frankrike U-17 i semifinalen, og fikk sin 2. finaleplass på fire år. Wisdom startet finalen mot Spania U-17, og skåret utligningsmålet etter 30 minutter. Connor Wickham sørget for vinnermålet, når «the Lions» vant turneringen for aller første gang.
Etter turneringssuksess med U-16 og U-17, fortsatte Wisdom sin framgang i de aldersbestemte klassene og ble med Noel Blakes sitt U-19 lag under 2010-11 sesongen. Han debuterte mot Slovakia U-19 i oktober, og fortsatte med 10 kamper for laget over de neste to årene. Han ble derimot utelatt fra EM for U-19 lag i 2012.
Wisdom ble tatt ut til England U-21 av Stuart Pearce i september 2011 for kvalifiseringskamper til EM for U-21 lag, mot Aserbadsjan U-21 og vennskapskampen mot Israel U-21. Han fikk selskap i troppen av sine lagkamerater Jonjo Shelvey, Jon Flanagan, Martin Kelly og Jordan Henderson og gjorde sin debut som høyreback mot Israel i en 4–1 seier, trass i at han pr da ikke ennå hadde spilt for Liverpool på førstelaget. Han ble også plukket ut i de viktige play-off kampene mot Serbia U-21, men trakk seg pga en skulderskade.